SGPC जल्द केंद्रीय गृह मंत्री अमित शाह से मिलेगी; मामले में हस्ताक्षेप करने की रखेंगे मांग
SGPC President Harjinder Singh Dhami; Meet Home Minister Amit Shah | Gurudwara Act Amendment AAP CM Bhagwant Mann  शिरोमणि गुरुद्वारा प्रबंधक कमेटी (SGPC) जल्द ही देश के गृहमंत्री अमित शाह से मिलेगी। इसके लिए समान पंथक सोच वाले संगठनों की राय ली जा रही है और उन्हें इकट्ठा किया जा रहा है।
शिरोमणि गुरुद्वारा प्रबंधक कमेटी (SGPC) जल्द ही देश के गृहमंत्री अमित शाह से मिलेगी। इसके लिए समान पंथक सोच वाले संगठनों की राय ली जा रही है और उन्हें इकट्ठा किया जा रहा है। गृह मंत्री शाह से मिलकर SGPC पंजाब सरकार की तरफ से विधानसभा में पास किए गए सिख गुरुद्वारा एक्ट 1925 संशोधन बिल मामले में हस्ताक्षेप की मांग करेगी।
गौरतलब है कि बीते दिनों पंजाब विधानसभा के विशेष सत्र में पंजाब सरकार की तरफ से सिख गुरुद्वारा एक्ट 1925 संशोधन को मंजूरी दे दी गई थी। लेकिन SGPC ने इस पर विरोध दर्ज किया और इसे सिख गुरुद्वारा एक्ट 1925 की उल्लंघना करार दिया। SGPC प्रधान एडवोकेट हरजिंदर सिंह धामी के अनुसार इस एक्ट में कोई भी संशोधन प्रबंधक कमेटी की मंजूरी के बिना नहीं किया जा सकता।
26 जून को बुलाया गया था जनरल इजलास
SGPC ने पंजाब सरकार की तरफ से विधानसभा में पारित एक्ट के खिलाफ 26 जून को विशेष जनरल इजलास भी बुलाया था। जिसमें SGPC ने पंजाब विधानसभा में पारित किए गए एक्ट को मानने से इनकार कर दिया था।
इसके बाद SGPC प्रधान पंजाब के गवर्नर बनवारी लाल पुरोहित से भी मिलने पहुंचे थे। जहां गवर्नर पुरोहित ने प्रधान धामी को आश्वासन दिया कि वे नियमों के अनुसार ही कदम उठाएंगे।
UCC का भी किया विरोध
प्रधान धामी ने यूनिफॉर्म सिविल कोड (UCC) का भी विरोध किया है। एडवोकेट धामी ने परम्पराओं, संस्कृति और अल्पसंख्यकों की विशिष्ट पहचान के संभावित क्षति के बारे में चिंता व्यक्त की। उन्होंने कहा कि SGPC सिविल कोड के खिलाफ सख्त रुख अपनाएगी और इसका विरोध करेगी।